stanford-oval/wikipedia huggingface dataset:
อินโฟสตีลเลอร์
วงการ > ผู้ชำนาญการแจงส่วนบันทึกข้อมูล

ผู้ชำนาญการแจงส่วนบันทึกข้อมูล (Specialist log parsers) มีบทบาทสำคัญในวงการอาชญากรรมไซเบอร์
เพราะให้เครื่องมือในการตีความและสกัดข้อมูลอันมีค่าจากบันทึกข้อมูลดิบดั้งเดิมของอินโฟสตีลเลอร์
แม้ตลาดอย่างเจเนซิสมาร์เก็ตจะมีลูกเล่นการแจงส่วนข้อมูลในตัว แต่ตลาดอื่น ๆ ก็ขายข้อมูลดิบที่จำต้องประมวลผลเพิ่ม
การแจงส่วนบันทึกข้อมูลอาจซับซ้อนเนื่องจากรูปแบบข้อมูลที่มีหลากหลายและข้อมูลที่มีมากมาย 
ทำให้เกิดตลาดรองสำหรับเครื่องมือแจงส่วนข้อมูลที่ปรับแต่งได้ตามความต้องการของลูกค้าโดยเฉพาะ ๆ 
ไม่ว่าจะเป็นลูกค้าที่กระจายอินโฟสตีลเลอร์และต้องการขายข้อมูลที่แจงส่วนแล้ว
หรือลูกค้าที่ต้องการแจงส่วนบันทึกข้อมูลจำนวนมากที่มีอยู่
ผู้ขายต่อ URL:Log:Pass คือผู้ร้ายที่มุ่งขายไฟล์ txt ที่มียูอาร์แอล ข้อมูลการเข้าบัญชี และรหัสผ่านที่สกัดมาจากบันทึกข้อมูลบีบอัด
ส่วนนี้ของตลาดเกิดขึ้นเพื่อตอบสนองความต้องการของบุคคลที่ต้องการข้อมูลการเข้าสู่ระบบโดยเฉพาะ ๆ และไม่ต้องการค้นหาในชุดบันทึกข้อมูลขนาดยักษ์ 
การให้บริการเป็นไฟล์ที่ย่อให้มีขนาดจัดการได้ง่ายในระดับกิกะไบต์ ทำให้ผู้ใช้ค้นหาข้อมูลบัญชีที่ต้องการได้โดยใช้เครื่องมือทั่วไปเช่น เกร็ป
แม้จะดำเนินงานคล้ายกับผู้ดำเนินการคลาวด์บันทึกข้อมูล แต่ผู้ขายต่อ URL:Log:Pass จะจัดการและเก็บข้อมูลน้อยกว่า ทำให้กระบวนการมีประสิทธิภาพมากขึ้น
ยังมีบริการอื่น ๆ รวมถึงเว็บไซต์และบอตเทเลแกรม ที่ช่วยให้เข้าถึงไฟล์เหล่านี้ 
ทำให้ผู้ใช้สามารถค้นหารายละเอียดการเข้าสู่ระบบได้โดยไม่ต้องมีความรู้ทางเทคนิคขั้นสูงหรือแม้แต่ความคุ้นเคยกับเครื่องมือเช่น เกร็ป
วงการ > ลูกค้า

ลูกค้าข้อมูลที่ถูกขโมย เช่นอาชญากรไซเบอร์และกลุ่มมัลแวร์เรียกค่าไถ่ที่ต้องการหาเงิน ซื้อข้อมูลที่ได้จากอินโฟสตีลเลอร์เพื่อวัตถุประสงค์ต่าง ๆ
ข้อมูลมีตั้งแต่การเข้าบัญชีของกระเป๋าเงินคริปโตจนถึงข้อมูลเข้าสู่ระบบบัญชีองค์กร ซึ่งสามารถใช้ฉ้อโกงหรือเข้าถึงองค์กรโดยไม่ได้รับอนุญาต
ความต้องการข้อมูลจากอินโฟสตีลเลอร์ได้เพิ่มขึ้นอย่างรวดเร็วพร้อมกับการเติบโตของโมเดลมัลแวร์เรียกค่าไถ่โดยเป็นบริการ (RaaS)
วงการ > สคริปต์คิดดี้

สคริปต์คิดดี้ซึ่งบางครั้งเป็นเยาวชนที่เบื่อและต้องการเงินด่วนหรือสร้างความวุ่นวายออนไลน์ 
อาจใช้ประโยชน์จากเครื่องมือที่มีอยู่ทั่วไปเช่นอินโฟสตีลเลอร์เพื่อสร้างความเสียหายโดยไม่ต้องมีทักษะการเขียนโปรแกรม
พวกเขาสามารถเข้าถึงข้อมูลที่ถูกขโมย หรือแพร่กระจายมัลแวร์ หรือทดสอบข้อมูลเข้าบัญชีด้วยเครื่องมือที่ทำสำเร็จรูปได้อย่างง่ายดาย
ตัวอย่างคือกลุ่มแฮ็กเกอร์ Lapsus$ ซึ่งประกอบด้วยวัยรุ่น ที่ขโมยข้อมูลขนาด 780 กิกะไบต์จากบริษัทเกม Electronic Arts และแฮ็กบริษัทอูเบอร์โดยอาศัยอินโฟสตีลเลอร์
วงการ > เหยื่อ

เหยื่อที่ถูกโจมตีทางไซเบอร์มักจะตกอยู่ในสถานการณ์ที่จำใจต้องจ่ายค่าไถ่ให้แก่กลุ่มอาชญากร
เพื่อหลีกเลี่ยงการเปิดเผยข้อมูลที่ละเอียดอ่อน หรือเพื่อเอาคืนข้อมูลสำคัญที่จำเป็นเพื่อดำเนินธุรกิจ
แต่ก็เท่ากับสนับสนุนอาชญากรรมอย่างไม่ได้ตั้งใจ
ตั้งแต่เดือนกรกฎาคม–ตุลาคม 2022 ประเทศอินเดีย อินโดนีเซีย และบราซิล
เป็นประเทศที่มีจำนวนเหยื่ออินโฟสตีลเลอร์สูงสุดในรัสเชียนมาร์เก็ต
ซึ่งอาจเป็นเพราะมีประชากรมาก แต่มีความตระหนักรู้ด้านความปลอดภัยทางไซเบอร์ที่ค่อนข้างต่ำ 
ในช่วงเวลานี้ จำนวนเหยื่อเพิ่มขึ้นร้อยละ 33 ในอินเดีย, ร้อยละ 30 ในอินโดนีเซีย และร้อยละ 40 ในบราซิล 
ประเทศท็อปเท็นอื่น ๆ รวมปากีสถาน เวียดนาม อียิปต์ ประเทศไทย ฟิลิปปินส์ ตุรกี และสหรัฐอเมริกา
เชิงอรรถและอ้างอิง

1 2 3 4  
Habtemariam, Yoseph (2023-11-09). "Infostealers". SpyCloud. เก็บจากแหล่งเดิมเมื่อ 2023-12-08. สืบค้นเมื่อ 2024-07-16.
1 2 3 4 5 6 7 8 9 10 11 12 13 14 15 16 17  
Conrad, Senan (2022-10-04). "Infostealers: What they are, how they spread and how to stop them". Emsisoft. สืบค้นเมื่อ 2024-07-16.
1 2 3  
"Info stealers". Malwarebytes. 2023-10-30. เก็บจากแหล่งเดิมเมื่อ 2024-02-22. สืบค้นเมื่อ 2024-07-19.
1 2 3 4 5 6 7 8 9 10 11 12 13 14 15 16 17 18 19 20 21 22 23 24  "The Growing Threat from Infostealers". Secureworks. 2023-05-16. เก็บจากแหล่งเดิมเมื่อ 2024-02-29. สืบค้นเมื่อ 2024-07-16.
1 2 3 4 5 6 7  Lobo, Mario (2024-02-08). "Infostealers, a Silent Threat Compromising the World". Lumu Technologies. เก็บจากแหล่งเดิมเมื่อ 2024-07-02. สืบค้นเมื่อ 2024-07-16.
↑  Hendery, Simon (2023-05-17). "Data log thefts explode as infostealers gain popularity with cybercriminals". SC Media. เก็บจากแหล่งเดิมเมื่อ 2023-10-17. สืบค้นเมื่อ 2024-07-18.
↑  "58 percent of malware families sold as a service are ransomware". www.kaspersky.com. 2023-06-15. เก็บจากแหล่งเดิมเมื่อ 2024-04-18. สืบค้นเมื่อ 2024-07-18.
1 2 3  "Infostealer Malware on the Dark Web". Accenture. 2022-12-05. เก็บจากแหล่งเดิมเมื่อ 2024-06-04. สืบค้นเมื่อ 2024-07-19.
1 2 3 4  "What is InfoStealer Malware and How Does It Work?". Packetlabs. 2024-05-15. เก็บจากแหล่งเดิมเมื่อ 2024-05-25.
↑  
"Infostealer - Trends and how to detect them before it's too late". Atos. 2023-12-05. เก็บจากแหล่งเดิมเมื่อ 2024-02-27. สืบค้นเมื่อ 2024-07-19.
1 2 3 4 5 6 7 8 9 10 11 12 13 14 15  "10,000 Victims a Day: Infostealer Garden of Low-Hanging Fruit". The Hacker News. 2024-07-10. เก็บจากแหล่งเดิมเมื่อ 2024-07-16. สืบค้นเมื่อ 2024-07-16.
↑  Aurora, Fennel (2020-10-08). "What Are Infostealers?". F-Secure Blog. เก็บจากแหล่งเดิมเมื่อ 2024-06-23. สืบค้นเมื่อ 2024-07-19.
| ด ค กรูปแบบของการแจกจ่ายซอฟต์แวร์ |
| --- | --- |
สัญญาอนุญาตซอฟต์แวร์:  เบียร์แวร์  ซอฟต์แวร์ที่เผยแพร่ซ้ำได้อย่างเสรี  ซอฟต์แวร์เสรีและโอเพนซอร์ส ซอฟต์แวร์เสรี ความหมายของคำว่า free ในภาษาอังกฤษ  ซอฟต์แวร์โอเพนซอร์ส นิยามโอเพนซอร์ส  โอเพนซอร์ส  รหัสต้นทาง  ซอฟต์แวร์จำกัดสิทธิ์ 
การเรียกเก็บค่าใช้จ่าย:  ซอฟต์แวร์โฆษณา  เชิงพาณิชย์  ฟรีเมียม  ฟรีแวร์  จ่ายตามความสมัครใจ Careware  Donationware  Postcardware  แชร์แวร์ Nagware 
ช่องทางการแจกจ่าย:  Retail software  ซอฟต์แวร์บริการ 
ฉ้อฉลและ/หรือหลอกลวง:  มัลแวร์ อินโฟสตีลเลอร์  เรียกค่าไถ่  สปายแวร์  ม้าโทรจัน  หนอน  ซอฟต์แวร์เน้นปริมาณ  ซอฟต์แวร์ที่อาจจะไม่พึงปรารถนา
อุทยานธรณี

แผนที่แสดงที่ตั้งของอุทยานธรณีภายใต้เครือข่ายอุทยานธรณีโลกของยูเนสโกใน ค.ศ. 2008
อุทยานธรณี (อังกฤษ: geopark) คือ พื้นที่ต่อเนื่องที่ได้รับการคุ้มครองขั้นสูงและกำหนดให้เป็นมรดกทางธรณีวิทยาภายใต้แนวทางของความยั่งยืนและส่งเสริมความเป็นอยู่ทางเศรษฐกิจของผู้คนที่อาศัยอยู่ในพื้นที่ ประกอบด้วยอุทยานธรณีโลก (global geopark) และอุทยานธรณีแห่งชาติ (national geopark)
แนวคิด

ยูเนสโกกำหนดนิยามของ อุทยานธรณีโลก คือ พื้นที่ต่อเนื่องที่ถือเป็นมรดกทางธรณีวิทยาซึ่งมีความสำคัญในระดับนานาชาติ อุทยานธรณีใช้สถานะของการเป็นมรดกเพื่อส่งเสริมความตระหนักถึงประเด็นทางสังคมภายใต้บริบทของความเป็นพลวัตของดาวเคราะห์ อุทยานธรณีหลายแห่งส่งเสริมความตระหนักถึงภัยทางธรณีวิทยา เช่น ภูเขาไฟ แผ่นดินไหว และสึนามิ รวมถึงช่วยในการจัดเตรียมกลยุทธ์ในการบรรเทาภัยพิบัติร่วมกับชุมชนท้องถิ่น อุทยานธรณีมีการรวบรวมบันทึกของการเปลี่ยนแปลงภูมิอากาศในอดีตและเป็นตัวชี้วัดของการเปลี่ยนแปลงสภาพภูมิอากาศในปัจจุบันตลอดจนแสดงให้เห็นถึงแนวทางที่เป็น "วิธีปฏิบัติที่ดีที่สุด" ในการใช้พลังงานทดแทนและกำหนดมาตรฐานที่ดีที่สุดของ "การท่องเที่ยวสีเขียว" อุตสาหกรรมการท่องเที่ยวช่วยในการส่งเสริมอุทยานธรณีภายใต้ความยั่งยืนทางภูมิศาสตร์และใช้ประโยชน์จากแบบจำลองการท่องเที่ยวในการปกป้องรักษาและเพิ่มประสิทธิภาพให้กับลักษณะทางภูมิศาสตร์ของสถานที่
อุทยานธรณียังแสดงให้เห็นถึงการใช้ประโยชน์อย่างยั่งยืนและความต้องการทรัพยากรธรรมชาติไม่ว่าจะเป็นการทำเหมือง การทิ้งร้าง และอิทธิพลจากสิ่งแวดล้อมข้างเคียง ขณะเดียวกันก็ส่งเสริมความเคารพต่อสิ่งแวดล้อมและความสมบูรณ์ของภูมิทัศน์ อุทยานธรณีไม่ได้ถูกยกฐานะตามกฎหมายแม้ว่าแหล่งมรดกสำคัญในเขตอุทยานธรณีจะถูกปกป้องภายใต้กฎหมายท้องถิ่น ภูมิภาค หรือระดับชาติ ความหลากหลายทางธรรมชาติภายใต้แนวคิดของอุทยานธรณีและการส่งเสริมการท่องเที่ยวในอุทยานธรณีมีความแตกต่างจากแบบจำลองอื่น ๆ ของการท่องเที่ยวอย่างยั่งยืน ในความเป็นจริงการส่งเสริมการท่องเที่ยวอย่างยั่งยืนในอุทยานธรณีครอบคลุมคุณลักษณะที่หลากหลายของการท่องเที่ยวอย่างยั่งยืนรวมถึงการท่องเที่ยวเชิงธรณีวิทยา การท่องเที่ยวโดยชุมชน และการท่องเที่ยวในชนบทเชิงบูรณาการ การท่องเที่ยวเชิงอนุรักษ์ และการท่องเที่ยวมรดกทางวัฒนธรรม
เครือข่ายระดับโลกและยูเนสโก

เครือข่ายอุทยานธรณีโลก (Global Geoparks Network: GGN) เป็นเครือข่ายภายใต้การสนับสนุนโดยองค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) โดยจัดตั้งใน ค.ศ. 1998 อย่างไรก็ตามโครงการอุทยานธรณีแห่งชาติและอุทยานธรณีท้องถิ่นอื่น ๆ จำนวนมากไม่ได้อยู่ในเครือข่ายอุทยานธรณีโลก
ยูเนสโกริเริ่มแนวคิดเกี่ยวกับอุทยานธรณีจากการทราบถึงความจำเป็นในการร่างกฎหมายนานาชาติซึ่งตระหนักถึงที่ตั้งอันเป็นตัวแทนของจุดสนใจทางวิทยาศาสตร์โลก เครือข่ายอุทยานธรณีโลกมีจุดมุ่งหมายในการเสริมสร้างมูลค่าให้กับที่ตั้ง ขณะเดียวกันก็เพิ่มการจ้างงานและส่งเสริมการพัฒนาเศรษฐกิจในระดับภูมิภาค เครือข่ายอุทยานธรณีโลกทำงานร่วมกับศูนย์มรดกโลกของยูเนสโกและโครงการมนุษย์กับชีวภาค (Man and the Biosphere: MAB) อันเป็นเครือข่ายระดับโลกของเขตอนุรักษ์ชีวภาค
เครือข่ายระดับโลกและยูเนสโก > คุณสมบัติ

ยูเนสโกได้ระบุถึงคุณสมบัติของอุทยานธรณีที่จะเข้าร่วมในเครือข่ายอุทยานธรณีโลก ประกอบด้วยดังนี้
มีแผนการจัดการที่ได้รับการออกแบบเพื่อสนับสนุนการพัฒนาทางเศรษฐสังคมอย่างยั่งยืนบนพื้นฐานของการท่องเที่ยวเชิงธรณี
มีวิธีการทีแสดงให้เห็นถึงการอนุรักษ์และเสริมสร้างมรดกทางธรณีวิทยาและเพิ่มช่องทางสำหรับการเรียนการสอนทางธรณีศาสตร์และประเด็นด้านสิ่งแวดล้อมให้กว้างขึ้น
มีการร่วมมือกันจากหน่วยงานของรัฐ ชุมชนท้องถิ่น และเอกชนที่ให้ความสนใจ ซึ่งแสดงให้เห็นถึงขั้นตอนการปฏิบัติที่ดีที่สุดในการอนุรักษ์มรดกโลกและบูรณาการเข้ากับยุทธศาสตร์การพัฒนาอย่างยั่งยืน
เครือข่ายระดับโลกและยูเนสโก > สมาชิกของเครือข่ายอุทยานธรณีโลก

ดูเครือข่ายอุทยานธรณีโลก
ดูเพิ่ม

การท่องเที่ยวเชิงธรณี
เครือข่ายอุทยานธรณีโลก
เครือข่ายอุทยานธรณีเอเชียแปซิฟิก
เครือข่ายอุทยานธรณียุโรป
รายชื่ออุทยานธรณีแห่งชาติ
แหล่งข้อมูลอื่น

Global Geoparks Network เก็บถาวร 2019-05-10 ที่ เวย์แบ็กแมชชีน
European Geoparks Network เก็บถาวร 2014-12-24 ที่ เวย์แบ็กแมชชีน
Asia Pacific Geoparks Network
อุบายขายโรค

| --- | --- |
ปกฉบับภาษาไทย ตีพิมพ์ปี 2007 โดย หมอชาวบ้าน
ผู้ประพันธ์: เรย์ มอยนิแฮน และ อะลัน แคสเซิลส์
ผู้แปล: สรชัย จำเนียรดำรงการ, ภิญญุกา เปลี่ยนบางช้าง, ปิยะรัตน์ นิ่มพิทักษ์พงศ์, วิชัย โชควิวัฒน, จิราพร ลิ้มปานานนท์ (ภาษาไทย)
ประเทศ: สหรัฐ
หัวเรื่อง: บริการสุขภาพเกินความจำเป็น
สำนักพิมพ์: แอลเลินแอนด์อันวิน (ออสเตรเลีย); เนชั่นบุคส์ (สหรัฐ); หมอชาวบ้าน (ไทย)
วันที่พิมพ์: 2005 (ภาษาอังกฤษ) 2007 (ภาษาไทย)
หน้า: 254
ISBN: 978-1-56025-856-8  ไทย: ISBN 9789748232881
OCLC: 60615329
อุบายขายโรค: กระชากหน้ากากธุรกิจยาข้ามชาติ (ภาคสอง) (แปลจาก อังกฤษ: Selling Sickness: How the World's Biggest Pharmaceutical Companies are Turning us All into Patients) เป็นหนังสือตีพิมพ์ครั้งแรกเป็นภาษาอังกฤษในปี 2005 โดยเรย์ มอยนิแฮน และ อะลัน แคนเซิลส์ เนื้อหาเกี่ยวกับบริการสุขภาพที่เกินจำเป็น (unnecessary health care) สำหรับฉบับภาษาไทยตีพิมพ์ในปี 2007 แปลโดย สรชัย จำเนียรดำรงการ, ภิญญุกา เปลี่ยนบางช้าง, ปิยะรัตน์ นิ่มพิทักษ์พงศ์, วิชัย โชควิวัฒน และ จิราพร ลิ้มปานานนท์
ภาพรวม

หนังสือเล่มนี้พูดคุยเกี่ยวกับประเด็นการกระพือโรค (disease mongering) ในวารสาร JAMA ระบุว่าหนังสือเล่มนี้เป็นการ “รวบรวมผลการศึกษาจำนวนมาก แต่ละชิ้นพุ่งเป้าไปที่ยาแต่ละชนิด และศึกษาเกี่ยวกับการตลาดของบริษัทยา ...”
คำวิจารณ์

เจนนิฟเฟอร์ แบร์เรทท์ (Jennifer Barrett) ได้ระบุไว้ใน นิวส์วีค ว่าหนังสือเล่มนี้เป็นการสำรวจวิธีการที่อุตสาหกรรมยาเปลี่ยนการรับรู้ของสาธารณะต่อปัญหาสาธารณสุข บทวิจารณ์ของศูนย์นโยบายทางเลือก ประเทศแคนาดาระบุว่าผลงานนี้เขียนขึ้นโดยมี "ทักษะการสำรวจที่เฉียบคม" ของผู้เขียนเพื่อ "ยืนยันหลักฐานอันชัดเจน" ต่อการอ้างในประเด็นต่าง ๆ วิชัย โชควิวัฒน แพทย์ผู้แปลและบรรณาธิการแปลของหนังสือเล่มนี้เป็นภาษาไทยให้สัมภาษณ์กับ ผู้จัดการ ไว้ว่าหนังสือเล่มนี้ตีแผ่การดำเนินการของธุรกิจยาซึ่ง “ครอบงำเป็นกระแสโลก ซึ่งประเทศไทยก็ไม่พ้นจากอิทธิพลการครอบงำ ดังนั้น สภาพทั่วไปในไทยก็ไม่ต่างจากหนังสือมากนักเพราะบริษัทเหล่านี้ขายยาให้ทั่วโลก และส่วนใหญ่ก็ใช้มาตรฐานเดียวกันกับอเมริกา รวมถึงการกำหนดคำนิยามของโรค โดยในวงการแพทย์รู้สึกว่า มันมีแนวโน้มคล้อยตามเพราะจะทำให้เพิ่มความปลอดภัยให้แก่คนไข้”
แหล่งข้อมูลอื่ย

แม่แบบ:Blogspot
Richard Fidler (12 November 2012). "Conversations with Richard Fidler - Ray Moynihan". ABC Online. สืบค้นเมื่อ 21 August 2013. - a radio interview
แม่แบบ:Unnecessary health care
อุปมาเรื่องแกะหาย

อุปมาที่สอนโดยพระเยซูแห่งนาซาเร็ธตามที่บรรยายในพระวรสารของศาสนาคริสต์
ภาพพิมพ์กัดกรดโดย Jan Luyken แสดงภาพการกลับมาด้วยความชื่นชมยินดีของคนเลี้ยงแกะ จากคัมภีร์ไบเบิลบาวเยอร์
อุปมาเรื่องแกะหาย (ขวา) ในอาสนวิหารนักบุญมารีย์ เมืองคิลเคนี ประเทศไอร์แลนด์
อุปมาเรื่องแกะหาย (อังกฤษ: Parable of the Lost Sheep) เป็นอุปมาของพระเยซูที่ปรากฏในพระวรสารนักบุญมัทธิว (มัทธิว 18:12 -14) และพระวรสารนักบุญลูกา (ลูกา 15:3 -7)  เป็นเรื่องราวเกี่ยวกับชายคนหนึ่งที่ละฝูงแกะ 99 ตัวของตนเพื่อออกไปตามหาแกะ 1 ตัวที่หายไป  ในลูกา 15 อุปมานี้เป็นเรื่องแรกในชุดอุปมา 3 เรื่องเกี่ยวกับการไถ่ที่พระเยซูตรัสกับพวกฟาริสีและผู้นำศาสนาหลังพวกเขากล่าวหาพระองค์ว่าทรงต้อนรับและเสวยร่วมกับ "คนบาป"
ความในคัมภีร์ไบเบิล

ในพระวรสารนักบุญลูกา อุปมามีความต่อไปนี้:
พระเยซูจึงตรัสอุปมาต่อไปนี้ให้พวกเขาฟังว่า "ใครในพวกท่านที่มีแกะร้อยตัวและตัวหนึ่งหลงหายไป จะไม่ทิ้งเก้าสิบเก้าตัวนั้นไว้ที่กลางทุ่งหญ้าแล้วออกไปตามหาตัวที่หายไปนั้นจนกว่าจะพบหรือ? และเมื่อพบแล้ว เขาจะยกขึ้นใส่บ่าแบกมาด้วยความชื่นชมยินดี เมื่อมาถึงบ้าน เขาก็เชิญมิตรสหายและเพื่อนบ้านให้มาพร้อมกัน แล้วพูดกับพวกเขาว่า 'มาร่วมยินดีกับข้า เพราะข้าพบแกะของข้าที่หายไปนั้นแล้ว' เราบอกท่านทั้งหลายว่า ในทำนองเดียวกัน จะมีความชื่นชมยินดีในสวรรค์เรื่องคนบาปคนเดียวที่กลับใจใหม่ มากกว่าเรื่องคนชอบธรรมเก้าสิบเก้าคนที่ไม่ยอมกลับใจ"
— ลูกา 15:3–7,  พระคริสตธรรมคัมภีร์ ฉบับมาตรฐาน
แหล่งข้อมูลอื่น

Biblical Art on the WWW: The Lost Sheep เก็บถาวร 2018-08-29 ที่ เวย์แบ็กแมชชีน
The parable in the book of Luke, NIV version
The parable in the book of Matthew, NIV version
Jesus Declares the Parable of the Lost Sheep from the Mormon Channel
The Parable of the Lost Sheep from The Poem of the Man-God
| ด ค กอุปมาของพระเยซู |
| --- | --- |
พระวรสารในสารบบ:  การลากอวน  การเลี้ยงสมรส  แกะกับแพะ  แกะหาย  ข้าวละมานท่ามกลางต้นข้าวสาลี  ขุมทรัพย์ที่ซ่อนไว้  ไข่มุก  คนทำงานในสวนองุ่น  คนที่มีกำลังมาก  คนสร้างบ้านที่มีสติปัญญาและคนสร้างบ้านที่โง่เขลา  ความเสียสละในการเป็นสาวก  งานเลี้ยงใหญ่  เงินตะลันต์  เงินเหรียญหาย  ชาวสะมาเรียใจดี  เชื้อขนม  ต้นมะเดื่อแตกหน่อ  ต้นมะเดื่อที่ไม่มีผล  ต้นไม้และผลของมัน  ตะเกียงใต้ถัง  เถาองุ่นแท้  ทาสที่ไม่ยอมให้อภัย  ธรรมาจารย์  นายกับบ่าว  บ่าวที่ซื่อสัตย์  บุตรชายสองคน  บุตรหายไป  ผงและไม้ทั้งท่อน  ผู้เลี้ยงแกะที่ดี  ผู้หว่านพืช  พ่อบ้านที่ไม่ซื่อสัตย์  เพื่อนเวลากลางคืน  ฟาริสีและคนเก็บภาษี  เมล็ดข้าว  เมล็ดพืชที่งอกขึ้น  เมล็ดมัสตาร์ด  ลูกหนี้สองคน  เศรษฐีกับลาซารัส  เศรษฐีโง่  สวนองุ่นและคนเช่า  หญิงพรหมจารีสิบคน  หญิงม่ายและผู้พิพากษาอธรรม  เหล้าองุ่นใหม่ใส่ในถุงหนังเก่า 
นอกสารบบ / เป็นที่ถกเถียง:  มือสังหาร  โหลว่างเปล่า 
เกี่ยวข้อง:  พระเยซู พระราชกิจ  นิทานคติสอนใจ (อุปมา)
อุลริช ดยุกแห่งเมคเลินบวร์ค

| อุลริช ดยุคแห่งเม็คเลนบวร์ก Ulrich, Duke of Mecklenburg |
| --- | --- |

เกิด: 5 มีนาคม ค.ศ. 1527
ถึงแก่กรรม: 14 มีนาคม ค.ศ. 1603
บุตร: โซฟีแห่งเม็คเคลนบวร์ก-กึสโทรว์ สมเด็จพระราชินีแห่งเดนมาร์ก Ian of Mecklenburg-Gustrow
บิดามารดา: อัลเบรชท์ที่ 7 ดยุคแห่งเม็คเลนบวร์ก (บิดา) อันนาแห่งบรานเดนบวร์ก (มารดา)
อุลริช ดยุคแห่งเม็คเลนบวร์ก (อังกฤษ: Ulrich, Duke of Mecklenburg) (5 มีนาคม ค.ศ. 1527 - 14 มีนาคม ค.ศ. 1603) อุลริชเป็นดยุคแห่งเม็คเลนบวร์กระหว่างปี ค.ศ. 1555/1556 จนถึงแก่กรรมในปี ค.ศ. 1603 อุลริชผู้เกิดเมื่อวันที่ 5 มีนาคม ค.ศ. 1527 เป็นบุตรของอัลเบรชท์ที่ 7 ดยุคแห่งเม็คเลนบวร์กและอันนาแห่งบรานเดนบวร์ก
อุปมาของพระเยซู

อุปมาสอนโดยพระเยซูแห่งนาซาเร็ธตามที่บรรยายในพระวรสารของศาสนาคริสต์
อุปมาเรื่องบุตรหายไป โดย Guercino (ค.ศ. 1651)
อุปมาของพระเยซู (อังกฤษ: parables of Jesus) ปรากฏในพระวรสารสหทรรศน์และพระวรสารนอกสารบบบางเล่ม อุปมาเหล่านี้เป็นเนื้อหาหนึ่งในสามของคำสอนของพระเยซูที่มีการบันทึกไว้ คริสต์ศาสนิกชนให้ความสำคัญกับอุปมาเหล่านี้อย่างยิ่ง โดยทั่วไปถือว่าเป็นคำตรัสของพระเยซู
อุปมาของพระเยซูมีลักษณะเป็นเรื่องราวเรียบง่ายแต่น่าจดจำ มักมีกระบวนจินตภาพ และทุกเรื่องสอนบทเรียนในชีวิตประจำวัน นักวิชาการให้ความเห็นว่าแม้อุปมาเหล่านี้จะดูเรียบง่าย แต่สารที่ถ่ายทอดออกมามีความลึกซึ้งและเป็นหัวใจสำคัญในคำสอนของพระเยซู นักเขียนคริสต์ศาสนิกชนมองว่าอุปมาเหล่านี้ไม่เป็นเพียงการเปรียบเทียบเพื่อให้เห็นภาพเท่านั้น แต่ยังเป็นแนวเทียบภายในที่ซึ่งธรรมชาติกลายเป็นพยานให้กับโลกจิตวิญญาณ
อุปมาของพระเยซูหลายเรื่องกล่าวถึงเรื่องธรรมดาในชีวิตประจำวัน เช่น ผู้หญิงทำขนมปัง (อุปมาเรื่องเชื้อขนม) ผู้ชายเคาะประตูเพื่อนบ้านเวลากลางคืน (อุปมาเรื่องเพื่อนเวลากลางคืน) หรือเหตุการณ์ที่เกิดขึ้นหลังปล้นทรัพย์บนถนน (อุปมาเรื่องชาวสะมาเรียใจดี) แต่อุปมาเหล่านั้นยังคงเกี่ยวข้องกับประเด็นทางศาสนาที่สำคัญ เช่น การเติบโตของอาณาจักรของพระเป็นเจ้า ความสำคัญของการอธิษฐาน และความหมายของความรัก
ในอารยธรรมตะวันตก อุปมาเหล่านี้เป็นต้นแบบของคำว่า parable (อุปมาหรือนิทานคติสอนใจ) และยุคปัจจุบัน อุปมาของพระเยซูยังคงเป็นเรื่องที่เป็นที่รู้จักกันดีในโลก แม้ในหมู่ผู้ที่รู้เรื่องเพียงเล็กน้อยเกี่ยวกับคัมภีร์ไบเบิล
แหล่งข้อมูลอื่น

Another list, slightly different and only of the synoptic Gospels
PBS: Frontline: From Jesus to Christ: The Parables
| ด ค กอุปมาของพระเยซู |
| --- | --- |
พระวรสารในสารบบ:  การลากอวน  การเลี้ยงสมรส  แกะกับแพะ  แกะหาย  ข้าวละมานท่ามกลางต้นข้าวสาลี  ขุมทรัพย์ที่ซ่อนไว้  ไข่มุก  คนทำงานในสวนองุ่น  คนที่มีกำลังมาก  คนสร้างบ้านที่มีสติปัญญาและคนสร้างบ้านที่โง่เขลา  ความเสียสละในการเป็นสาวก  งานเลี้ยงใหญ่  เงินตะลันต์  เงินเหรียญหาย  ชาวสะมาเรียใจดี  เชื้อขนม  ต้นมะเดื่อแตกหน่อ  ต้นมะเดื่อที่ไม่มีผล  ต้นไม้และผลของมัน  ตะเกียงใต้ถัง  เถาองุ่นแท้  ทาสที่ไม่ยอมให้อภัย  ธรรมาจารย์  นายกับบ่าว  บ่าวที่ซื่อสัตย์  บุตรชายสองคน  บุตรหายไป  ผงและไม้ทั้งท่อน  ผู้เลี้ยงแกะที่ดี  ผู้หว่านพืช  พ่อบ้านที่ไม่ซื่อสัตย์  เพื่อนเวลากลางคืน  ฟาริสีและคนเก็บภาษี  เมล็ดข้าว  เมล็ดพืชที่งอกขึ้น  เมล็ดมัสตาร์ด  ลูกหนี้สองคน  เศรษฐีกับลาซารัส  เศรษฐีโง่  สวนองุ่นและคนเช่า  หญิงพรหมจารีสิบคน  หญิงม่ายและผู้พิพากษาอธรรม  เหล้าองุ่นใหม่ใส่ในถุงหนังเก่า 
นอกสารบบ / เป็นที่ถกเถียง:  มือสังหาร  โหลว่างเปล่า 
เกี่ยวข้อง:  พระเยซู พระราชกิจ  นิทานคติสอนใจ (อุปมา)
อุทยานแห่งชาติแหลมสน

| อุทยานแห่งชาติแหลมสน |
| --- | --- |
ไอยูซีเอ็นประเภท 2 (อุทยานแห่งชาติ)


ที่ตั้ง: จังหวัดระนองและพังงา ประเทศไทย
พิกัด: 9°36′14″N 98°27′58″E﻿ / ﻿9.604°N 98.466°E﻿ / 9.604; 98.466
พื้นที่: 315 ตารางกิโลเมตร (197,000 ไร่)
จัดตั้ง: 19 สิงหาคม พ.ศ. 2526
ผู้เยี่ยมชม: 28,258 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช

 พื้นที่ชุ่มน้ำแรมซาร์
ชื่อที่ขึ้นทะเบียน: พื้นที่ชุ่มน้ำปากคลองกะเปอร์ - อุทยานแห่งชาติแหลมสน - ปากแม่น้ำกระบุรี
ขึ้นเมื่อ: 14 สิงหาคม พ.ศ. 2545
เลขอ้างอิง: 1183
 
 
อุทยานแห่งชาติแหลมสน (อังกฤษ: Laem Son National Park) เป็นอุทยานแห่งชาติทางทะเล ประกอบไปด้วยป่าชายเลน หาดทราย และแนวปะการัง มีพื้นที่ประมาณ 196,875 ไร่ หรือ 315 ตารางกิโลเมตร ครอบคลุมอำเภอเมืองระนอง อำเภอกะเปอร์ และอำเภอสุขสำราญ จังหวัดระนอง และอำเภอคุระบุรี จังหวัดพังงา ตั้งอยู่ทางใต้ของเทศบาลเมืองระนอง 60 กิโลเมตร (37 ไมล์) กับพื้นที่ชายฝั่งทะเลอันดามัน 100 กิโลเมตร (62 ไมล์) ทำให้เป็นพื้นที่ป้องกันชายฝั่งที่ยาวที่สุดของประเทศไทย ชื่อของอุทยานได้มาจากต้นสนที่ชายฝั่งแหลม
ลักษณะภูมิประเทศ

อุทยานแห่งชาติแหลมสนจะมีลักษณะเป็นชายฝั่งจมตัว ซึ่งก่อให้เกิดชายหาดตลอดแนวฝั่งแคบ มีลำน้ำสายสั้นขนาดเล็กจำนวนมาก เช่น คลองลัดโนด คลองขะนุด และคลองบางเบน ซึ่งลำคลองเหล่านี้จะพัดพาตะกอนดินมาทับถมตามปากแม่น้ำ และชายฝั่ง ทำให้ลักษณะชายฝั่งบริเวณปากแม่น้ำลำคลอง ถูกปกคลุมไปด้วยป่าโกงกาง
ความหลากหลายทางชีวภาพ

ชายฝั่งบริเวณปากคลองมีสภาพเป็นป่าชายเลน พืชที่พบในป่าบริเวณนี้ ได้แก่ โกงกางใบใหญ่ โกงกางใบเล็ก พังกาหัวสุมดอกขาว ถั่วดำ ถั่วขาว ตะบูนขาว และตะบูนดำ ส่วนป่าชายเลนบนชายฝั่งบริเวณอื่น จะพบพืชประเภทลำแพน แสมขาว และโปรงแดง บนชายหาดบางแห่งมีลักษณะเป็นป่าโปร่ง ซึ่งมีพืชประเภทสนทะเล หยีทะเล และจิกทะเล บริเวณตอนในของเกาะต่างๆ และบนเขาปากเตรียมบนเกาะบางเบน มีลักษณะเป็นป่าดงดิบ พืชที่พบได้แก่ ยาง หวาย และระกำ
ภายในอุทยานจะพบนกได้อย่างน้อย 175 ชนิด โดยเป็นนกประจำถิ่นอย่างน้อย 122 ชนิด เช่น นกยางทะเล เหยี่ยวแดง นกกระแตแต้แว้ดหรือนกต้อยตีวิด นกอพยพที่ไม่ได้มาผสมพันธุ์ประมาณ 60 ชนิด เช่น นกปากแอ่นหางลาย นกสติ๊นท์คอแดง นกเด้าดิน นกนางนวลแกลบธรรมดา และนกอพยพตามฤดูกาล 12 ชนิด เช่น เหยี่ยวนกเขาพันธุ์จีน เหยี่ยวนกเขาพันธุ์ญี่ปุ่น นกจาบคาหัวเขียว นกจับแมลงสีฟ้าท้องขาว ในจำนวนนี้มีนกชนิดหนึ่งที่ถูกจัดให้เป็นสายพันธุ์ที่ถูกคุกคามระดับนานาชาติ คือ นกหัวโตมลายู ซึ่งจัดเป็นนกชนิดหนึ่งในสองชนิดของนกที่พบในเขตอุทยานที่ใกล้สูญพันธุ์ไปจากประเทศไทยด้วย โดยอีกชนิดหนึ่งคือ นกนางนวลแกลบหงอนใหญ่ ส่วนนกที่อยู่ในภาวะเสี่ยงต่อการถูกคุกคาม มีอยู่ชนิดหนึ่งที่พบได้ในเขตอุทยาน คือ นกกระเต็นใหญ่ปีกสีน้ำตาล และมีนกอีก 2 ชนิดที่อยู่ในภาวะเสี่ยงต่อการถูกคุกคาม คือ นกออก และนกเงือกกรามช้าง
สัตว์เลี้ยงลูกด้วยนมที่พบในเขตอุทยาน ได้แก่ กระแตธรรมดา บ่าง ลิงลม ลิงกัง ลิงแสม ค่างแว่นถิ่นใต้ อีเห็นธรรมดา หมีขอ หมูป่า กระจงเล็ก พญากระรอกดำ อ้นใหญ่ และเม่นหางพวง
ความสำคัญและการใช้ประโยชน์

บริเวณหาดแหลมสนและหาดบางเบนเป็นแหล่งอาศัยของนกจำนวนมาก ส่วนแนวปะการังรอบเกาะกำและเกาะค้างคาวเป็นทั้งแหล่งอาศัย แหล่มหลบภัย และแหล่งผสมพันธุ์ของสัตว์ทะเลหลายชนิด และยังเป็นแหล่งท่องเที่ยวที่มีชื่อเสียง
ปัญหาและการจัดการพื้นที่

พื้นที่นี้ได้รับการประกาศให้เป็นอุทยานแห่งชาติเมื่อวันที่ 19 สิงหาคม พ.ศ. 2526
เนื่องจากสภาพของพื้นที่นี้เดิมเป็นทุ่งหญ้า จึงมีการนำปศุสัตว์เข้ามาเพาะเลี้ยงภายในอุทยาน และยังมีการลักลอบทำประมงอย่างผิดกฎหมายในเขตอุทยาน
นักท่องเที่ยวบางส่วนก่อให้เกิดปัญหาในอุทยาน เช่น เหยียบย่ำแนวปะการังระหว่างดำน้ำ รบกวนที่อยู่อาศัยของนกบนชายหาด
การทำประมงด้วยอวนนอกชายฝั่งในเขตอุทยานทำให้เรือประมงที่มีขนาดเล็กกว่าไม่สามารถออกทะเลไปจับสัตว์น้ำได้ และยังอาจทำให้วิถีชีวิตการทำประมงแบบพื้นบ้านถูกลืมเลือนไป
อุลโม

อุลโม (อังกฤษ: Ulmo จาก ภาษาวาลาริน Ulubôz, Ullubôz หรือ Ulumō) เป็นตัวละครตัวหนึ่งในปกรณัมของ เจ. อาร์. อาร์. โทลคีน ทรงเป็นหนึ่งในเทพวาลาร์ผู้ทรงเป็นเจ้าแห่งสมุทร เทพองค์นี้หากเปรียบเทียบกับเทพนิยายก็จะมีสถานะเทียบเท่ากับเทพโพไซดอนของเทพนิยายกรีก และเทพเนปจูนของเทพนิยายโรมัน
เทพอุลโมทรงอยู่อย่างสันโดษใต้น้ำ-พื้นพิภพ มิได้อาศัยอยู่ที่ใดที่หนึ่งเป็นเวลานาน ตัวพระองค์เองมิได้ชื่นชอบการเดินบนพื้นโลกมากนัก และน้อยนักที่จะสวมอาภรณ์ตามมาตรฐานของเหล่าวาลาร์องค์อื่น
เทพอุลโมทรงรักใคร่ทั้งชาวเอลดาร์ (เอลฟ์) และเอไดน์ (มนุษย์) มิเคยทอดทิ้งพวกเขาเลยแม้แต่ในยามที่พวกเขาต้องตกอยู่ใต้ความพิโรธของเหล่าวาลาร์ เทพอุลโมทรงเครื่องบรรเลงดนตรีอันยิ่งใหญ่จากแตรเขาสัตว์ ชื่อว่าอุลุมูรี (Ulumúri) ประดิษฐ์ขึ้นมาจากเปลือกหอยสีขาว และผู้ซึ่งได้สดับดนตรีนี้ยังคงได้ยินกังวาลอยู่ในหัวใจชั่วนิรันดร์ แล้วจะโหยหาท้องทะเลจนไม่อาจจากไป แต่โดยส่วนใหญ่แล้วเทพอุลโมจะตรัสแก่ผู้อาศัยในโลกด้วยสุรเสียงซึ่งได้ยินเป็นเพียงแค่เสียงของสายน้ำ
ด้วยเหตุที่ว่าสิ่งที่เกี่ยวกับน้ำทั้งหมดต่างอยู่ในอำนาจปกครองของท่าน เหล่าพรายจึงกล่าวกันว่าจิตวิญญาณของเทพอุลโมนั้นไหลอยู่ในเส้นเลือดแห่งพื้นพิภพ ดังนั้นข่าวต่างๆ เกี่ยวกับความเดือดเนื้อร้อนใจและความทุกข์เข็ญของโลกจึงมาถึงเทพอุลโมได้แม้ในก้นบึ้งของมหาสมุทร ซึ่งอาจจะแม้แต่เทพมานเวเองยังมิอาจทรงรับรู้ถึงได้
อุปมาเรื่องต้นมะเดื่อแตกหน่อ

อุปมาที่สอนโดยพระเยซูแห่งนาซาเร็ธตามที่ระบุในพระวรสารของศาสนาคริสต์
ต้นมะเดื่อ
อุปมาเรื่องต้นมะเดื่อแตกหน่อ (อังกฤษ: Parable of the Budding Fig Tree) เป็นอุปมาที่บอกโดยพระเยซูในพันธสัญญาใหม่ ปรากฏในมัทธิว 24:32 -35, มาระโก 13:28 -31 และ ลูกา 21:29 -33 อุปมาว่าด้วยอาณาจักรของพระเป็นเจ้านี้มีความเกี่ยวข้องกับต้นมะเดื่อเช่นเดียวกับอุปมาเรื่องต้นมะเดื่อที่ไม่มีผล
เรื่องเล่า

พระวรสารนักบุญลูกาเล่าอุปมานี้ว่า:
พระองค์ตรัสอุปมาแก่พวกเขาว่า "จงดูต้นมะเดื่อและต้นไม้ทั้งหลายเถิด เมื่อผลิใบพวกท่านก็เห็นด้วยตัวเองและรู้อยู่ว่า ฤดูร้อนใกล้จะมาถึงแล้ว เช่นนั้นแหละ เมื่อท่านทั้งหลายเห็นเหตุการณ์เหล่านี้เกิดขึ้น ก็ให้รู้ว่าแผ่นดินของพระเจ้าใกล้จะมาถึงแล้ว เราบอกความจริงกับพวกท่านว่า คนในยุคนี้จะไม่ล่วงลับไปจนกว่าทุกสิ่งจะเกิดขึ้น ฟ้าและดินจะล่วงไป แต่บรรดาถ้อยคำของเราจะไม่สูญหายเลย"
ดูเพิ่ม

มะเดื่อในคัมภีร์ไบเบิล
ต้นไม้และผลของมัน
บรรณานุกรม

Scott, Bernard Brandon (1989). Hear Then the Parable: A Commentary on the Parables of Jesus. Fortress Press. ISBN 978-1-4514-0418-0.
Wright, Nicholas Thomas (1996). Jesus and the Victory of God. Vol. 2. Fortress Press. ISBN 978-0-8006-2682-2.
| ด ค กอุปมาของพระเยซู |
| --- | --- |
พระวรสารในสารบบ:  การลากอวน  การเลี้ยงสมรส  แกะกับแพะ  แกะหาย  ข้าวละมานท่ามกลางต้นข้าวสาลี  ขุมทรัพย์ที่ซ่อนไว้  ไข่มุก  คนทำงานในสวนองุ่น  คนที่มีกำลังมาก  คนสร้างบ้านที่มีสติปัญญาและคนสร้างบ้านที่โง่เขลา  ความเสียสละในการเป็นสาวก  งานเลี้ยงใหญ่  เงินตะลันต์  เงินเหรียญหาย  ชาวสะมาเรียใจดี  เชื้อขนม  ต้นมะเดื่อแตกหน่อ  ต้นมะเดื่อที่ไม่มีผล  ต้นไม้และผลของมัน  ตะเกียงใต้ถัง  เถาองุ่นแท้  ทาสที่ไม่ยอมให้อภัย  ธรรมาจารย์  นายกับบ่าว  บ่าวที่ซื่อสัตย์  บุตรชายสองคน  บุตรหายไป  ผงและไม้ทั้งท่อน  ผู้เลี้ยงแกะที่ดี  ผู้หว่านพืช  พ่อบ้านที่ไม่ซื่อสัตย์  เพื่อนเวลากลางคืน  ฟาริสีและคนเก็บภาษี  เมล็ดข้าว  เมล็ดพืชที่งอกขึ้น  เมล็ดมัสตาร์ด  ลูกหนี้สองคน  เศรษฐีกับลาซารัส  เศรษฐีโง่  สวนองุ่นและคนเช่า  หญิงพรหมจารีสิบคน  หญิงม่ายและผู้พิพากษาอธรรม  เหล้าองุ่นใหม่ใส่ในถุงหนังเก่า 
นอกสารบบ / เป็นที่ถกเถียง:  มือสังหาร  โหลว่างเปล่า 
เกี่ยวข้อง:  พระเยซู พระราชกิจ  นิทานคติสอนใจ (อุปมา)
อุทยานโอลิมปิกโซล

| --- | --- |
อุทยานโอลิมปิกโซล
ฮันกึล: 서울 올림픽 공원
ฮันจา: 서울 올림픽 公園
อาร์อาร์: Seoul Ollimpik Gongwon 
เอ็มอาร์: Sŏul Ollimp'ik Kongwŏn 
อุทยานโอลิมปิกโซล (อังกฤษ: Seoul Olympic Park) เป็น อุทยานโอลิมปิก สร้างขึ้นเพื่อรองรับการเป็นเจ้าภาพกีฬาโอลิมปิกฤดูร้อน 1988 ตั้งอยู่ที่แขวงพังกี, เขตซงพา โซล ประเทศเกาหลีใต้
สระว่ายน้ำโอลิมปิกในปี พ.ศ. 2555